Lauren Gardner

Lauren Marie Gardner, nada en 1984, é epidemióloga e enxeñeira, codirectora do Centro de Ciencia e Enxeñería de Sistemas de Hopkins. Dirixe o grupo que elaborou o mapa interactivo  da Universidade Johns Hopkins,  empregado para compartir información sobre a pandemia de COVID-19.  En 2020 foi elixida pola revista Time como unha das 100 persoas máis influentes. 

 Traxectoria 
Lauren Gardner estudou enxeñería civil e arquitectura na Universidade de Texas en Austin e graduouse en 2006, realizando posteriormente un mestrado en 2008 e un doutoramento en 2011. Dende entón  investiga o acoplamento de epidemias e rutas de tráfico. En 2011 converteuse en profesora na Universidade de Nova Gales do Sur. Ao mesmo tempo, foi membro do Centro de Investigación en Saúde Pública do Australian National Health and Medical Research Council (NHMRC) da Universidade de Melbourne. A partir de 2019 ensinou como profesora asociada no departamento de enxeñaría civil e de sistemas da Universidade Johns Hopkins onde é codirectora do Centro de ciencia e enxeñaría de sistemas.

Gardner analizou, entre outras cousas, en 2019 dentro dos  Estados Unidos onde son máis probables as epidemias de xarampón e modelou o brote da epidemia do virus zika en América do Norte, Central e do Sur en 2015/2016 .

É a creadora do mapa interactivo da pandemia da COVID-19 da Universidade Johns Hopkins. Coronavirus Dashboard der Johns Hopkins University Puxeron o mapa en liña o 22 de xaneiro, e recibe aproximadamente 1.200 millóns de visitas ao día. A principios de marzo de 2020, foi unha das expertas que declararon ante o Congreso sobre a pandemia.

Gardner explica as discrepancias entre o número de casos, por exemplo do Instituto Robert Koch, que publica as cifras oficiais das autoridades sanitarias nacionais alemás, polo feito de que están máis actualizados e tamén dependen de medios fiables e de institucións sanitarias locais. Christian Rickens, Barbara Gillmann: Lauren Gardner. Diese Frau steht hinter den Corona-Daten der Johns-Hopkins-Universität, Handelsblatt, 23. März 2020

 Notas 

 Véxase tamén 

 Ligazóns externas 
 Páxina de inicio na Universidade Johns Hopkins
 Publicacións en Google Scholar


Categoría:Nados en 1984
Categoría:Personalidades dos Estados Unidos de América
Categoría:Profesores da Universidade Johns Hopkins
Categoría:Enxeñeiros dos Estados Unidos de América